दासिम हालागै बै ड° बि बरुवा केनसार देहा फसंथान ( Cancer Institution ) आ सा - सानजा हालामाव गेब्रेबनाय गोब्राब केनसार बेरामखौ जोथोन लाग्रोनायनि थांखि जों जौगाखांनायनि थाखाय सुबुरुन होदों ।रायखांनो गोनां दि भारतीय जातीय कंग्रेस दोलो नि गागि दैदेनगिरि ( Senior Leader ) आरो सांसद ( Parliamentarian ) जयराम रमेश खौ फार्लिआमेन्थारि कमिटिनि गाहाइ महरै दाजानाय कमिटिनि बिफानारिया मुम्बाइनि टाटा मेम'रियेल सेन्टारनि एट'मिक एनेर्जि बिफानजों लोगोसे मिरु देहा सावस्रि आरो नखर अनसाइ बिफाननि बिबानगोरा मोनजों गुवारै सावरायनाय जादों ।फार्लिआमेन्थारि कमिटिनि बिफानारिफोरनि बादिब्ला ड° बि बरुवा केनसार देहा फसंथान ( Cancer Institution ) आ सा - सानजा हालाम ( North East Region ) आव गाहाम फाहामथाइ आरो जौगाखांनाय मोन्थोर जों मोनसे देहा सोखानायनि गाहाइ जायगा महरै फसंलांनायाव गोनांथि होदों ।